Benedictus XVI

Benedictus XVI (nomine baptismali Joseph Alois Ratzinger, Latine Iosephus Aloisius Ratzinger; Mercatello ad Aenum in foro Germaniae die 16 Aprilis 1927; apud Civitatem Vaticanam die 31 Decembris 2022 mortuus"Vorbereitungen für Benedikts letzten Weg." Apud: orf.at, 31.12.2022), fuit papa et episcopus Romanus, pontifex maximus Ecclesiae Catholicae Romanae a die 19 Aprilis 2005 usque ad diem 28 Februarii 2013. Papa creatus est suffragiis cardinalium die secundo conclavis 2005.

Eius apostolica sententia "Cooperatores veritatis" a versu VIII Epistulae III Ioannis deprompta est: "Nos ergo debemus sublevare huiusmodi, ut cooperatores simus veritatis."

Die 11 Februarii 2013 papa Benedictus XVI ex inopinato nuntiavit Haec sunt verba quibus Benedictus XVI se ministerio renuntiare declaravit: «Non solum propter tres canonizationes ad hoc Consistorium vos convocavi, sed etiam ut vobis decisionem magni momenti pro Ecclesiae vita communicem. Conscientia mea iterum atque iterum coram Deo explorata ad cognitionem certam perveni vires meas ingravescente aetate non iam aptas esse ad munus Petrinum aeque administrandum. Bene conscius sum hoc munus secundum suam essentiam spiritualem non solum agendo et loquendo exsequi debere, sed non minus patiendo et orando. Attamen in mundo nostri temporis rapidis mutationibus subiecto et quaestionibus magni ponderis pro vita fidei perturbato ad navem Sancti Petri gubernandam et ad annuntiandum Evangelium etiam vigor quidam corporis et animae necessarius est, qui ultimis mensibus in me modo tali minuitur, ut incapacitatem meam ad ministerium mihi commissum bene administrandum agnoscere debeam. Quapropter bene conscius ponderis huius actus plena libertate declaro me ministerio Episcopi Romae, Successoris Sancti Petri, mihi per manus Cardinalium die 19 aprilis MMV commissum renuntiare ita ut a die 28 februarii MMXIII, hora 20, sedes Romae, sedes Sancti Petri vacet et Conclave ad eligendum novum Summum Pontificem ab his quibus competit convocandum esse. Fratres carissimi, ex toto corde gratias ago vobis pro omni amore et labore, quo mecum pondus ministerii mei portastis et veniam peto pro omnibus defectibus meis. Nunc autem Sanctam Dei Ecclesiam curae Summi eius Pastoris, Domini nostri Iesu Christi confidimus sanctamque eius Matrem Mariam imploramus, ut patribus Cardinalibus in eligendo novo Summo Pontifice materna sua bonitate assistat. Quod ad me attinet etiam in futuro vita orationi dedicata Sanctae Ecclesiae Dei toto ex corde servire velim», Textus officialis declarationis.forma .mp3. se a munere discessurum esse die 28 Februarii 2013.

Ante eum solum septem papae (Pontianus, Clemens I, Silverius, Benedictus IX, Gregorius VI, Gregorius XII atque Caelestinus V) ante mortem sedem sanctam reliquerunt.

 Vita 
Natus Altötting in districtu Bavarico die Sabbati Sancti, Iosephus Ratzinger eodem die in Vigilia Paschali baptizatus est more fidei Catholicae Romanae. Bene meruit in ludis patriae, sermonem Latinum discens inter ceteras disciplinas. Ipse, secundum legis praeceptum, anno 1941 ad Iuventutem Hitleranam accessit, sicut et ceteri aequales. Secundum leges populi sui, in militibus Germanicis inscriptus vergente belli fine stationem suam reliquit domumque revertit. Studiis theologicis incubuit et die 29 Iunii 1951 una cum Georgio Ratzinger fratre, sacerdos a Michaele Cardinale de Faulhaber ordinatus est. Ab 1958 Ratzinger fuit theologiae dogmaticae et historiae dogmatis professor Frisingae, Bonnae, Monasterii, Tubingae (1966-1969) et Ratisbonae. Tubingae theologi Ioannis Küng qui ipsum papam acri subtilique ingenio et iudicio percensebat, socius et collega fuit.

Ex anno 1962, Iosephus Ratzinger Concilio Vaticano Secundo interfuit; erat consiliarius Iosephi Cardinalis Frings, qui eum theologiae peritum magni aestimavit.

Archiepiscopus Archidioecesis Monacensis et Frisingensis institutus et cardinalis anno 1977 a Paulo VI creatus est. Anno 1981, a Ioanne Paulo II praefectus Congregationis pro doctrina Fidei in Vaticano factus est.

 Pontificatus 
Anno 2005, a S.R.E. cardinalibus in summum pontificem electo, nomen "Benedicti XVI" sibi imposuit, recordans papam Benedictum XV, qui tempore Belli Orbis Terrarum I strenue pro pace se impendit, et Sanctum Benedictum, qui culturam Europaeam saeculis V et VI maxime fovit.

Benedictus XVI fuit primus papa post annum 1008 (Stephanus IX) qui in Germania hodierna natus sit, et primus papa Germanicus post 1523. Die 14 Septembris huius anni Hadrianus VI Romae mortuus est. Illo tempore Batavia, ubi Hadrianus VI natus est, ad nationem Germanicam pertinebat. Benedictus XVI fuit decimus Romanus pontifex non Italicus. Subsecutus est Ioannem Paulum II, qui primus pontifex post annum 1523 fuerat, qui non in Italia natus est. 

Benedictus XVI insigne paparum substantialiter mutavit. Eius insigne non iam a tiara coronabatur, sed a mitra. Elogium eius fuit "Tu es Petrus et super hanc petram aedificabo ecclesiam meam."

Mense Augusto anno 2005 Coloniae Agrippinae, Dies Mundiales Iuventutis a papa Benedicto XVI, magno concursu cardinalium et episcoporum facto, coram circa una millione fidelium sollemniter celebrati sunt.

Die 24 Martii 2006, Benedictus XVI quindecim cardinales creavit, inter quos duodecim nondum octoginta annos nati erant, ut papam eligere possent. Mense Maio 2006, iter in Poloniam fecit, et mense Iulio Valentiam in urbem Hispanicam. Aestate 2006, Tarcisius Cardinalis Bertone successor Cardinalis Angeli Sodano in munus Secretarii Status a papa Benedicto XVI factus est.

Mense Septembri 2006, Benedictus XVI in patriam suam, Bavariam iter fecit. Apud universitatem Ratisbonae, sermonem de fide et ratione in religione Christiana ac Islamica habuit, qui non recte intellectus est et in orbe terrarum controversias et etiam tumultus concitavit. Die 28 Novembris, ipse iter in Turciam, primam civitatem cultu Islamico motam a se visitatam, coepit. Urbes Ancyram et Ephesum et Constantinopolim visitavit, ubi patriarchae oecumenico Bartholomeo I occurrit. Mense Decembri, papae opinio contra euthanasiam controversias in Italia concitavit.

Anno 2007 mense Maio in Brasiliam et mense Septembri in Austriam Benedictus XVI itinera fecit.

Die 7 Iulii 2007 Benedictus XVI litteras apostolicas Motu Proprio datas Summorum Pontificum promulgavit, quae decernunt ritum Tridentinum sanctae missae a sancto papa Pio V constitutum et a Ioanne XXIII anno 1962 postremum recognitum in omnibus dioecesibus orbis terrarum rursus permitti. Paulo post Congregatio pro Doctrina Fidei argumentum epistulae encyclicae papae Ioannis Pauli II Ut unum sint abunde confirmavit. In eo dicitur Ecclesiam Catholicam solam et veram ecclesiam esse (cf. Textus Latine).

Die 24 Novembris 2007 Benedictus XVI viginti tres novos cardinales, inter quos duodeviginti electores, creavit.

Inter vigiliam Paschae Benedictus XVI Magdi Allam scriptorem diarii Italicum oriundum ex Aegypto, qui semper pugnax contra religionem Islamicam est et de suspicatis periculis eius scribit, baptizavit. Baptismo Magdi Allam testis adstitit Mauritius Lupi, publicus factionis dextrae Forza Italia vir.
200px|thumb|left|Papa Benedictus XVI (audientia generalis Mercurii diei 21 Septembris 2005)

Die 24 Ianuarii 2009 papa Benedictus XVI sacrorum interdictum contra episcopos Fraternitatis Sacerdotalis Sancti Pii X, anno 1970 ab archiepiscopo Francico Marcello Lefebvre conditae, abolevit. Hoc decretum per orbem terrarum controversias iterum concitavit, quia unus fraternitatis episcopus, Ricardus Williamson, dictus est inter colloquium percontativum cum televisione Suecica habitum holocaustum umquam factum esse negavisse Papst begnadigt notorischen Holocaust-Leugner, Tages-Anzeiger die 22 Ianuarii 2009‚Pius-Bischof‘ Richard Williamson leugnet die Existenz von Gaskammern, kath.net, die 22 Ianuarii 2009. Post has res gestas Benedictus in multis difficultatibus cum fidelibus sed etiam cum episcopis quibusdam versatus est, de qua re epistula mense Martio 2009 edita questus est.

Eodem tempore multi (et etiam episcopus quidamColloquium percontativum cum Iosepho Casale in diario La Stampa.) intellegere non potuerunt cur Benedictus XVI et Conferentia Episcoporum Italiae dixissent contra patris eius voluntatem Eluanam Englaro, mulierem quae septendecim annos sine sensu propter autocineti sinistrum casum manserat, artificiose nutriendam esse.

Quod denuo ad Italiam attinet, multi diurnarii putabant rem incomprehensam papam nihil dixisse de Silvii Berlusconi modo vivendi, quem ipsi scribebant dissolutum esse. Benedictus invicem Berlusconi in aeroportu et postea scribae a secretis eius Ioanni Letta obviam se dedit.

Post haec, diari episcoporum Avvenire praefectus, diurnarius catholicus Dinus Boffo, qui etiam Silvium Berlusconi propter vitam eius percensuerat, ut Ecclesiam defenderet, se a munere removere debuit quia diaria quae ad Berlusconi pertinent scripserunt Boffo homophylophilum fuisse.

Die 17 Ianuarii 2010, secundus papa post Ioannem Paulum II, synagogam Romanam invisit. Homilia Contionatoris Domus Pontificalis Raineri Cantalamessa tamen die 2 Aprilis 2010 inter missam Diei Passionis Domini coram papa ipso per orbem terrarum novas controversias concitavit, quia diariorum et proculvisionum libellos accusatorios contra Ecclesiam Catholicam propter presbyterorum turpitudines contra pueros cum holocausto comparavit. Potius tamen dicatur quod Cantalamessa locum epistulae proferebat sui amici Iudaei, qui hanc comparationem fecerat, et de turpitudinibus ipsis nihil dicere voluit.

Sunt praeterea qui subiciant Ratzinger ipsum, cum Monacensis archiepiscopus fuisset, presbyterum quendam texisse qui actus sexuales cum puero gesserat, quamquam ut papa a nonnullis habetur magis quam decessores sui contra haec crimina fecisse.

Die 24 Maii 2012 Papae Benedicti XVI servus, Paulus Gabriele, comprehensus est quia secreto papae epistulas abstulerat et diurnario vendiderat.

Die 11 Februarii 2013, in consistorio, Papa Benedictus XVI libere abdicationem suam annuntiavit Nuntius abdicationis. Qua de causa hora vicesima diei 28 Februarii expleta, sicut ipse Benedictus XVI decreverat, Apostolica Sedes vacare coepit, ita ut omnia quae ad novum Conclave convocandum praescripta erant mox fierent. Eadem die Sanctae Romanae Ecclesiae Camerarii fuit privatis Romani Pontificis aedibus sigilla apponere. Decani autem Cardinalium Collegii fuit, ubi primum a Cardinale Camerario vel a Praefecto Domus Pontificiae de Pontificis documento abdicationis fuerit edoctus, omnibus Cardinalibus hanc nuntiare, eosque convocare ad Conclave ut novus Romanus Pontifex eligeretur.

 Papa emeritus 
Die 23 Martii 2013 primus, quem documenta quidem adtestentur, historiae congressus inter duos papas, Franciscum et decessorem eius papam emeritum Benedictum XVI, habitus est.

Die 22 Februarii 2014 Romae consistorio adfuit.

Die 27 Aprilis 2014 Franciscus suorum decessorum Ioannis XXIII et Ioannis Pauli II canonizationem celebravit, papa emerito Benedicto XVI praesente.

Die 19 Octobris 2014 Benedictus beatificationi papae Pauli VI adfuit.

Die 14 Februarii 2015 Romae consistorio adfuit.

Mense Decembri 2015 Romae adfuit, cum iubilaeum extraordinarium anni 2016 coepit.

Die 28 Decembris 2022 Franciscus papa aditu generali suo admonuit, ut papa emeritus in precationes insereretur, cum ille graviter aegrotaret. Secundum Vaticanos nuntios, valetudo Benedicti XVI cursu diei fiebat manifesto deterior, atque functiones corporeae necessariae deminui. Die 31 Decembris 2022, hora 9:34 annos nonaginta quinque natus in monasterio Matre Ecclesiae Civitatis Vaticanae mortuus est.

 Visitationes apostolicae 

 Italia
 Barium mense Maio 2005
 Sanctuarium Manuppelli apud Aternum
 Verona
 Vigebanum et Papia mense Aprili 2007
 Asisium die 17 Iunii 2007
 Lauretum die 1 et 2 Septembris 2007
 Velitrae die 23 Septembris 2007
 Neapolis die 21 Octobris 2007
 Genua et Savo die 17 et 18 Maii 2008
 Brundisium et Santa Maria Leucae die 14 et 15 Iunii 2008
 Brixino 28. Iulii - 11. Augusti 
 Caralis die 7 Septembris 2008
 Pompeii die 19 Octobris 2008
 Aprutii 28 Aprilis 2009 post quam vehementissimus terrae motus has terras vastavit 
 Mons Casinus 24 Maii 2009 
 Sanctus Iohannes Rotundus 21 Iunii 2009 
 Viterbium 6 Septembris 2009 
 Brixia 8 Novembris 2009
 Taurinii 2 Maii 2010 ad sindonem venerandam
 Sulmone die 4 Iulii 2010
 Carpineto Romano papae Leonis XIII vicus natalis die 5 Septembris 2010
 Panormus die 3 Octobris 2010
 Aquileia et Venetia die 7 et 8 Maii 2011
 Ancona die 11 Septembris 2011
 Lametia die 9 Octobris 2011
 Arretium die 13 Maii 2012
 Mediolanum die 1 et 2 Iunii 2012
 Europa
 Germania Colonia Agrippina, mense Augusto 2005 (conventus iuventutis orbis dies)
 Polonia, mense Maio 2006 
 Hispania (Valentia) mense Iulio 2006
 Germania Bavaria mense Septembri 2006
 Austria mense Septembri 2007
 Francia mense Septembri 2008
 Cechia mense Septembri 2009
 Melitta mense Aprili 2010
 Lusitania mense Maio 2010
 Cyprus mense Iunio 2010
 Regnum Unitum mense Septembri 2010
 Hispania (Compostella et Barcino) mense Novembri 2010
 Croatia mense Iunio 2011
 Res publica Sancti Marini die 19 Iunii 2011
 Hispania (Matritum mense Augusto 2011 (Conventus Iuventutis Orbis Dies)
 Germania mense Septembri 2011
 Africa 
 Cameronia et Angolia mense Martio 2009, cum multi eum destrinxerunt quia dixit Africae difficultates propter SCDI viri contagium habitas praeservativorum usu vitari non posse.
 Beninum mense Novembri 2011
 America meridionalis
 Brasilia mense Maio 2007
 Mexicum et Cuba mense Martio 2012
 America septentrionalis
 Civitates Foederatae Americae mense Aprili 2008
 Oceania
 Australia mense Iulio 2008 (conventus iuventutis orbis dies)
 Asia
 Turcia mense Novembri 2006
 Iordania et Israel a die 8 Maii usque ad diem 15 Maii 2009
 Libanus a die 14 Septembris usque ad diem 16 Septembris 2012

 Epistulae encyclicae 
 Deus Caritas Est, die 25 Decembris, in sollemnitate Natalis Domini, anno 2005.

Die 13 Martii 2007 Benedictus XVI adhortationem apostolicam postsynodalem Sacramentum Caritatis promulgavit, quae usum linguae Latinae promovet et caelibatum presbyterorum confirmat.

Die 13 Aprilis 2007 prima pars et anno 2011 secunda pars libri, quem papa de Iesu Christo scripsit et scripturus estGermanice, Jesus von Nazareth: Von der Taufe im Jordan bis zur Verklärung, Herder, 16 Aprilis 2007, ISBN 978-3-451-29861-5.Italiane, "Gesù di Nazaret," Milano, Rizzoli, 2007, ISBN 978-88-17-01659-9., edita est.

Die 30 Novembris 2007 secundae litterae encyclicae Benedicti XVI de spe, quibus initium Spe Salvi, die 7 Iulii 2009 tertiae Caritas in Veritate, promulgatae sunt, quae editae sunt die 7 Iulii 2009, datae autem 29 Iunii.

Die 2 Octobris 2012 nuntiatum est novas litteras encyclicas de fide mense Ianuario 2013 editum iri, sed haec epistula Lumen Fidei a successore Benedicti papa Francisco et sub nomine eius, die 5 Maii 2013 edita est.[ (www.it.radiovaticana.va]

Compositiones musicae Papae Benedicto addictae
 Das klare, reine, weiße Licht. Pro vocibus et instrumentis, a Ludgero Stühlmeyer ad diem natalem septuagesimum nonam addictum.
 Wer glaubt, ist nie allein. Pro choro (SATB), a Christiano Dostal ad amplam visitationis Papae in Bavaria anno 2005 addictum.
 Missa Solemnis: Tu es Petrus. Pro choro et instrumentis, a Wolfgango Seifen ad diem natalem octogesimum addictum.Eine Messe für Papst Benedikt.
 Missa pro Papa de Wolframo Menschick, anno 2010 addictum.

 Consistoria 
Die 26 Martii 2006 papa Benedictus XVI duodecim cardinales electores (et alios tres non electores) creavit. Cardinales electores erant:

 Gulielmus Iosephus Levada
 Francus Rodé
 Augustinus Vallini
 Carolus Caffarra, archiepiscopus Bononiae (Italia)
 Stanislaus Dziwisz, archiepiscopus Cracoviae (Polonia)
 Ioannes Petrus Ricard, archiepiscopus Burdigalae (Francia)
 Antonius Cañizares Llovera (Hispania)
 Gaudentius Rosales
 Iosephus Zen Ze-kiun
 Georgius Liberatus Urosa Savino
 Nicolaus Cheong Jin-suk
 Ioannes Patricius O'Malley

Die 24 Novembris 2007 papa Benedictus XVI duodeviginti novos cardinales electores (et alios quinque non electores) creavit. Cardinales electores erant:
 Leonardus Sandri, Praefectus Congregationis pro Ecclesiis Orientalibus
 Ioannes Patricius Foley, magnus magister Ornis Equestris Sancti Sepulcri Hierosolymitani
 Ioannes Lajolo, praeses Pontificii Consilii pro Civitate Vaticana
 Paulus Iosephus Cordes, praeses Pontificii Consilii Cor Unum
 Angelus Comastri, Archipresbyter Basilicae Vaticanae ac praeses Fabriciae Sancti Petri
 Stanislaus Rylko, Praeses Pontificii Consilii pro Laicis
 Raphael Farina, bibliotecarius Bibliothecae Apostolicae Vaticanae et dux Archivi Secreti Vaticani
 Augustinus García-Gasco Vicente, Archiepiscopus Valentiae (Hispania)
 Ioannes Baptista Brady, Archiepiscopus Armagh (Hibernia)
 Ludovicus Martínez Sistach, Archiepiscopus Barcinonis (Hispania)
 Andreas Vingt-Trois, Archiepiscopus Lutetiae (Francia)
 Angelus Bagnasco, Archiepiscopus Genuae (Italia)
 Theodorus Hadrianus Sarr, Archiepiscopus Dakar (Senegalia)
 Osvaldus Gracias, Archiepiscopus Bombayae (India)
 Franciscus Robles Ortega, Archiepiscopus Monterrey (Mexicum)
 Daniel Nicolaus DiNardo, Archiepiscopus Galvestoniae et Hustoniae (Civitates Foederatae Americae)
 Odilo Petrus Scherer, Archiepiscopus Urbis Paulistanae (Brasilia)
 Ioannes Njue, Archiepiscopus Nairobiae

Die 20 Novembris 2010 Benedictus XVI viginti novos cardinales electores (et alios quattuor non electores) creavit, qui erant:

 Angelus Amato
 Fortunatus Baldelli
 Raimundus Leo Burke
 Velasius De Paolis
 Franciscus Monterisi
 Curtius Koch
 Ioannes Francus Ravasi
 Paulus Sardi
 Robertus Sarah
 Maurus Piacenza
 Antonius Naguib
 Paulus Romeo
 Reinhardus Marx
 Casimirus Nycz
 Donaldus Gulielmus Wuerl
 Laurentius Monsengwo Pasinya
 Medardus Iosephus Mazombwe
 Albertus Milcolumbus Ranjith
 Radulphus Eduardus Vela Chiriboga
 Raimundus Damascenus Assis
 Aelius Sgreccia
 Iosephus Manuel Estepa Llaurens
 Gualtherius Brandmueller
 Dominicus Bartolucci

Die 18 Februarii 2012 duodeviginti novos cardinales electores (et alios quattuor non electores) creavit, qui erant:

 Georgius Alencherry 
 Iohannes Blasius de Avicis
 Iosephus Bertello
 Iosephus Betori
 Dominicus Calcagno
 Santos Abril y Castelló
 Manuel Monteiro de Castro
 Franciscus Coccopalmerio
 Thomas Christopher Collins 
 Timotheus Michael Dolan
 Dominicus Duka 
 Gulielmus Iacobus Eijk
 Fernandus Filoni
 Edvinus Fridericus O’Brien
 Ioannes Tong Hon 
 Antonius Maria Vegliò
 Iosephus Versaldi
 Rainerius Maria Woelki
 Carolus Iosephus Becker
 Prosperus Grech
 Lucianus Mureşan
 Iulianus Ries

Benedictus XVI die 24 Novembris 2012 sex novos cardinales electores creavit, qui sunt:
 Iacobus Michael Harvey 
 Béchara Petrus Raï 
 Isaac Cleemis Thottunkal
 Ioannes Olorunfemi Onaiyekan
 Rubén Salazar Gómez 
 Aloysius Antonius Tagle

 Notae 

 Bibliographia 
 John L. Allen Jr., "The complex legacy of Benedict XVI" in National Catholic Reporter, 28 Feb. 2013.
 Karl Mittermaier, Die deutschen Päpste: Benedikt XVI. und seine deutschen Vorgänger. 2006
 Peter Stanford, "Pope Benedict XVI obituary" in The Guardian, 31 Decembris 2022.

Schola superior ad Sanctam Crucem
Titamanninga

 Nexus externi 

 De Benedicto XVI in pagina officiali Sanctae Sedis 
 Primum nuntium Summi Pontificis (versio audibilis)
 De Papae epistula ad episcopos Hibernicos de turpitudinibus contra pueros 
 Motu Proprio "Summorum Pontificum" 
 Litterae Encyclicae Benedicti PP. XVI Deus Caritas est A.D. MMV
 Benedictus XVI apud twitter.com

Categoria:Nati 1927
Categoria:Mortui 2022
Categoria:Alumni Universitatis Monacensis
Categoria:Archiepiscopi Monacenses et Frisingenses
Categoria:Auctores Latini
Categoria:Auctores Theodisci
!
Categoria:Episcopi Veliterni
Categoria:Episcopi Ostienses
Categoria:Cardinales
Categoria:Clavilistae
Categoria:Compositores Germaniae
Categoria:Decani Collegii Cardinalium
Categoria:Bavaria
Categoria:Clerici Germaniae
Categoria:Ecclesiologi
Categoria:Milites
Categoria:Papae
Categoria:Papae qui abdicaverunt
Categoria:Participes Concilii Vaticani Secundi
Categoria:Participes secundi belli mundani
Categoria:Philosophi
Categoria:Professores Universitatis Bonnensis
Categoria:Professores Universitatis Monasteriensis
Categoria:Professores Universitatis Tubingensis
Categoria:Professores Universitatis Ratisbonensis
Categoria:Scriptores
Categoria:Sodales Iuventutis Hitleranae
Categoria:Theologi